armvectores/hy_wikipedia_2023 huggingface dataset:
Քավարան (հեռուստասերիալ)

«Քավարան», 2017 թվականին PanArmenian մեդիա գրուպի և «Film Factory»-ի կողմից նկարահանված նոր թրիլլեր ժանրի հեռուստասերիալ, որը 2017 թվականի մարտի 6-ից ցուցադրվել է Յուքոմ ցանցում հեռարձակվող «Արմենիա Պրեմիում» հեռուստաալիքով։


== Սյուժե ==
Ֆիլմի Գլխավոր հերոսը՝ հարուստ ու կայացած, 33-ամյա գործարար Քրիստը, հոգնել է ամեն տարի Ամանորը նույն կերպ նշելուց։ Որոշում է, որ այս տարին պետք է տարբերվի նախորդներից։ Քրիստը տուրիստական կազմակերպությունից Դադիձորում «հենդ-մեյդ» Նոր տարի անցկացնելու առաջարկ է ստանում և մտածում՝ դա հենց այն է, ինչ ինքն է ցանկանում։ Սակայն, ոչ Քրիստը, ոչ էլ Դադիձոր մեկնած մյուս 12 հանգստացողները, չէին էլ կարող պատկերացնել, թե ինչ է նրանց սպասվում Դադիձորում։ Ինչպես մեկ օրում ուրախ նոր տարին պետք է վերածվեր դաժան փորձությունների և անելանելի ծուղակի, որից դուրս գալը գրեթե անհնար է թվում։


== Դերասանական կազմ ==


=== Լաբիրինթի հերոսներ ===


=== Մյուս Կերպարներ ===


== Նկարահանող խումբ ==
Նախագծի հեղինակ - Դավիթ Բաբախանյան
 Պրոդյուսեր  - Արա Բաղդասարյան
Ռեժիսոր  - Հարութ Շատյան
Սցենարիստ  - Անահիտ Շահսուվարյան 
Գլխավոր օպերատոր - Հրաչ Մանուչարյան
Օպերատոր  - Արման Պետրոսյան
Երկրորդ ռեժիսոր - Տաթև Կետիկյան
Ռեժիսորի օգնական  - Էրիկ Ղուկասյան
Տնօրեն  - Հարութ Մեհրաբյան
Զգեստների նկարիչ - Լիլիթ Ղազարյան
Նկարիչ  - Արթուր Բարսեղյան
Պլանավորող - Զեփյուռ Սարդարյան
Հնչյունային ռեժիսոր  - Հրայր Հովհաննիսյան
Մոնտաժ - Էդգար Մանուկյան
Դիմահարդար  - Լուսինե Բեյբության
Օպերատորի օգնական  - Համիկ Հովհաննիսյան
Օպերատորի օգնական  - Ռաֆիկ Քարամյան
Օպերատորի օգնական  - Հովհաննես Ռաֆաելյան
Օպերատորի օգնական  - Ավո Գրիգորյան


== Սերիաներ ==


== Ցուցադրություն ==


== Ծանոթագրություններ ==


== Արտաքին հղումներ ==
Քավարան հեռուստասերիալի թրեյլեր
Քավարան հեռուստասերիալի բոլոր սերիաները
Քավարան հեռուստասերիալի մասին նյութ(չաշխատող հղում)
Քավարան հեռուստասերիալի մասին նյութ
Խոսրովիկ Թարգմանիչ

Խոսրովիկ թարգմանիչ (աղբյուրներում հիշատակվում է նաև որպես Խոսրովիկ Հռետոր, ծննդյան և մահվան թթ. անհայտ են), VIII դարի առաջին կեսի հայ նշանավոր մատենագիր և աստվածաբան։ Մասնակցել է 719 թ. Հովհաննես Գ Օձնեցի կաթողիկոսի կողմից հրավիրած Մանազկերտի եկեղեցական ժողովին, որի նպատակն էր հարթել հայ և ասորական եկեղեցիների միջև ծագած տարաձայնությունները՝ Փրկչի մարմնի անապականության վարդապետության հարցում։ Հովհան Օձնեցի կաթողիկոսի գլխավորությամբ, հայ 7 վարդապետների և 23 եպիսկոպոսների հետ, մասնակցել է Մանազկերտի (Ապահունյաց գավառ) 726 թվականի եկեղեցական ժողովին։
Խոսրովիկ Թարգմանիչից պահպանվել է դավանաբանական բնույթի 7 երկ (գլխավորապես՝ ուղերձներ (թղթեր)), որոնցում քննադատվում ու մերժվում են քաղկեդոնականությունը և ասորական քրիստոնեական միաբնակ եկեղեցու երկու ծայրահեղ հերձվածները (սևերյան և հուլիանական)։ Հանդես է եկել որպես հայ եկեղեցու դավանաբանության ու ծեսերի ջատագով։ Նրա թղթերից 5-ը, որոնք մեկ ամբողջություն են կազմում և առնչվում են վերոհիշյալ ժողովին, գրվել են 726 - 727 թվականներին։ Դրանք նվիրված դավանաբանական և ծիսական խնդիրներին։ Դավանաբանական վեճ մղելով Հայ եկեղեցու գաղափարական հակառակորդների դեմ՝ հեղինակը քննադատել և մերժել է քաղկեդոնականությունը և ասորական եկեղեցու մեջ տարածում գտած սևերյան և հուլիանոսական հերձվածները, հանդես եկել որպես Հայ եկեղեցու դավանաբանական առանձնահատկությունների ու ծեսերի ջատագով։
Առաջին թուղթը գրված է քաղկեդոնականության դեմ, դրանում մերժվում է քաղկեդոնական դավանության էությունը և հաստատվում է Հայ եկեղեցու քրիստոսաբանությունը։ Երկրորդ և երրորդ թղթերը, որոնք իրենց բովանդակությամբ նման են Հովհաննես Գ Օձնեցու «Ընդդեմ երևութականաց» ճառին, Հուլիանոս Հալիկառնասցու հետևորդների վարդապետության աստվածաբանական հերքումն են։ Պաշտպանել և հիմնավորել է քրիստոսաբանական այն մեկնակետը, համաձայն որի որ Աստծո մարդեղացումը կատարվել է ոչ թե Բանի և մարմնի սոսկական նույնացմամբ («ըստ բնության մի բնություն», որ է՝ Բանի և մարմնի համագոյություն), այլ՝ «ըստ անճառ միավորության»։ Ի հակակշիռ հուլիանական 'այն տեսակետի, որ Քրիստոսի մարմինն «ըստ բնության անչարչարելի և անմահ» է և անհաղորդ է մարդկային կրքերին, նա պաշտպանել է Հայ եկեղեցու վարդապետության այն սկզբունքը, համաձայն որի, Տերունական մարմինը բնությամբ չարչարելի է, մահկանացու և լիովին հաղորդակից մեղքից զերծ մարդկային կրքերին, իսկ միավորված Բանով՝ Աստվածությամբ, անմեղ, անչարչարելի և անմահ է։
Չորրորդ թուղթն ուղղված է Անտիոքի Աթանաս պատրիարքին (724–740), դրանով Խոսրովիկը իրազեկ է պահում պատրիարքի ուղարկած եպիսկոպոսներից մեկի՝ Թեոդորոսի գաղափարներում Սևերոս Անտիոքացու վարդապետության տարրերի առկայության մասին։
Հինգերորդ թղթում Խոսրովիկը անդրադարձել է Սևերոս Անտիոքացու և Հուլիանոս Հալիկառնասցու հերձվածների առաջացմանը, բնորոշել դրանց տեսական առանձնահատկությունները։


== Գրականություն ==
Տաշեան Յ., Խոսրովիկ և Գիրք հերձուածոց, տե՛ս նրա «Մատենագրական մանր ուսումնասիրությունք», մաս 1, Վիեննա, 1895։
Յովսէփեան Գ., Խոսրովիկ Թարգմանիչ, Վաղարշապատ, 1899։
Ակինյան Ն., Խոսրովիկ Թարգմանիչ և իր երկասիրություն ները, «ՀԱ», 1904, 1905


== Հղումներ ==


== Արտաքին հղումներ ==
«Խոսրովիկ թարգմանիչ» հոդվածը՝ «Քրիստոնյա Հայաստան» հանրագիտարանում
ՀՀԻ, Կրոն համացանցային նախագիծ, Խոսրովիկ Թարգմանիչ Archived 2017-04-28 at the Wayback Machine.:
Նորմաններ

Նորմաններ (ֆր.՝ Normands; լատ.՝ Nortmanni), ժողովուրդ, ովքեր 10 և 11-րդ դարերում բնակվում էին Նորմանդիայում։ Վերջինս իր անվանումն ստացել է այս ժողովրդի անունից։ Նախնական շրջանում նրանք վիկինգ ծովահեններ էին Դանիայից, Նորվեգիայից և Իսլանդիայից, որոնց Արևմտյան Ֆրանկիայի արքան տվեց տարածք իր պետության հյուսիսում վասալության դիմաց։ Սերնդեսերունդ խառնվելով տեղաբնիկ ֆրանկ և գալլա-հռոմեացիների հետ, վիկինգների այս հետնորդները դարձան Ֆրանկիայի Կարոլինգյան մշակույթի կրող։ Արդյունքում 10-րդ դարի սկզբին ձևավորվեց նորմանական ինքանգիտակցություն, որը շարունակվեց ձևափոխվել եկող դարերի ընթացքում։ Նրանց անունը գալիս է հին ֆրանկական "Nortmann"-ից, որը նշանակում է հյուսիսի մարդ։
Նորմաններն ունեցան խոշոր մշակութային, քաղաքական և ռազմական դեր Միջնադարյան Եվրոպայում և նույնիսկ Մերձավոր Արևելքում։ Նրանք հայտնի էին իրենց ռազմական բարձր ոգու և վերջիվերջո նաև իրենց քրիստոնեական բարոյականության համար։ Ընդունելով կաթոլիկություն, նորմանները դարձան վերջինիս մեծագույն պաշտպաններից մեկը։ Նրանք ընդունեցին տեղաբնիկների գալլա-ռոմանական լեզուն, և իրենց բարբառը հայտնի դարձավ որպես նորմանական ֆրանսերեն։ Նորմանդիայի դքսությունը, որը ենթարկվում էր Ֆրանսիայի արքային, միջնադարի հզորագույն պետական կազմավորումներից էր։ Հիմնականում հայտնի են որպես հիանալի զինվորներ, հատկապես ահ ու սարսափ էր տարածում նորմանական ծանր հեծելազորը։ Նորմանները հայտնի են նաև իրենց յուրահատուկ ճարտարապետական ոճով և երաժշտական ավանդույթներով։ Հետագայում նորմանները հիմնեցին Սիցիլիայի թագավորությունը, նվաճեցին Անգլիա և մասնակցելով խաչակրաց արշավանքներին հիմնեցին Անտիոքի դքսությունը, հասան մինչև Կանարյան կղզիներ և մեծ քանակով ծառայում էին բյուզանդական բանակում։
Նորմանների նվաճած տարածքներում իրենց լեզվի և ավանդույթների միջոցով նրանք երկարատև հետք թողեցին տեղաբնիկ ժողովուրդների վրա։


== Ծանոթագրություններ ==
Լենկա

Լենկա նաև Լենկա Կրիպաչ (անգլ.՝ Lenka, անգլ.՝ Lenka Kripac, մարտի 19, 1978(1978-03-19), Բիգա), ավստրալիացի դերասանուհի, երգչուհի և երգերի հեղինակ։ Առավել հայտնի է դարձել իր իսկ հեղինակային երգերի շնորհիվ։


== Կենսագրություն ==
Լենկան ծնվել է մի չեխոսլովանական ընտանիքում։ Ընտանիքի անդամները երաժիշտ և ուսուցիչ են Ավստրալիայում։ Մեծացել է Ավստրալիայի՝ Նոր Հարավայինի՝ Ուելս նահանգում։
Երաժշտությամբ սկսել է զբաղվել 7 տարեկանից, ինչ հաճախել է Սիդնեյի դպրոց։
Որպես դեռահաս, Լենկան սովորել Ավստրալիայի մանկապատանեկան թատրոնում, որտեղ դասավանդում էր դերասանուհի՝ Քեյթ Բլանշետը։


== Անձնական կյանք ==
Լենկան ամուսնացած է նկարիչ՝ Ջեյմսի հետ։ Երգչուհին 2011 թվականի սեպտեմբերի 27-ին հայտարարել է որ հղի է։
Այժմ ապրում է Սիդնեյում։


== Կարիերա ==


=== Դերասանուհի ===
1990 թվականներին Լենկան նկարահանվել ավստրալիական ABC-TV ալիքով հեռարձակվող GP սերիալում՝ Վեսնի Կապեկ դերում։
Խաղացել է փոքրիկ դեր The Dish եւ Lost Things ֆիլմում։ Ինչպես նաև մի շարք թատերական ներկայացումներում։


=== Երգչուհի ===
2004 թվականից հանդես էր գալիս ավստրալիայի Decoder Ring խմբի կազմում։ Խումբը Լինկայի մասնակցությամբ ձայնագրել է երկու ալբոմ։
2007 թվականին տեղափոխվել է Կալիֆոռնիա և սկսել է սոլո-կարիերան։ Որպես արտիստ՝ երգչուհի օգտագործել է սեփական անունը, փակագծերում ազգանունը։ 2008 թվականի սեպտեմբերի 24 դուրս է եկել իր առաջին ալբոմը, երգը որը կոչվում է The Show:


== Սկավառակագրություն ==


=== Ալբոմներ ===


=== Սինգլեր ===


== Ծանոթագրություններ ==


== Արտաքին հղումներ ==
http://www.lenkamusic.com/ Լենկա. պաշտոնական կայք (անգլ.)
Lenka на VYou.com Archived 2013-02-23 at the Wayback Machine.
Интервью с Lenka Archived 2012-06-21 at the Wayback Machine.(անգլ.)
http://www.jamesgulliverhancock.com Джеймса Гулливера Хэнкока. պաշտոնական կայք (անգլ.)
Մորմաննո

Մորմաննո (իտալերեն՝  Mormanno) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3714 մարդ, բնակչության խտությունը կազմում է 50 մարդ/կմ²։ Զբաղեցնում է 75 կմ² մակերես տարածք։ Փոստային ինդեքսն է՝ 87026։ Հեռախոսային կոդը՝ (+39) 0981։ 
Քաղաքի հովանավորներն են Սուրբ Ռոխը և Սուրբ Կույս Մարիամը։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լուրանո

Լուրանո  (իտալ․՝ Lurano) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 2093 մարդ (2008 թվականի տվյալներով)։ Բնակչության խտությունը 698 մարդ/կմ²։ Տարածքը՝ 3 կմ²։ Փոստային ինդեքս՝ 24050։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Նազելի

Անվան այլ կիրառումների համար տե՛ս՝ Նազելի (այլ կիրառումներ)Նազելի, Մեծ Պայտասար, Նազալթափա, Նազալսար, լեռնագագաթ Հայաստանի Գեղարքունիքի և Կոտայքի մարզերի սահմանագլխին, Գեղամա լեռնավահանի կատարային մասում՝ Աժդահակ լեռնագագաթից 3.5 կմ հարավ-արևելք։ Բարձրությունը` 3312 մ։ Գագաթին կա ոչ մեծ խառնարան՝ ճեղքված էրոզային ձորակով։ Կազմված է հրաբխային ապարներից։ Լանդշաֆտը լեռնամարգագետնային է։


== Ծանոթագրություններ ==
Լուի Մարկուսսի

Լուի Մարկուսսի (նոյեմբերի 14, 1878(1878-11-14), Վարշավա, Ռուսական կայսրություն - հոկտեմբերի 22, 1941(1941-10-22)[…], Կյուսե), լեհական ծագումով գեղանկարիչ, ով իր կյանքի մեծ մասն ապրել է Փարիզում և դարձել Ֆրանսիայի քաղաքացի։
Վարշավայում իրավաբանություն սովորելուց հետո նա գնաց Կրակովի անվան գեղարվեստի ակադեմիա, որտեղ իր ուսուցիչներից էին Ժան Ստանիսլավսկին և Ջոզեֆ Մեհոֆերը։ 1993 թվականին Փարիզ տեղափոխվելով՝ նա կարճ ժամանակ անցկացրեց Académie Julian-ում։ Նրա գործերն առաջին անգամ խոշոր ցուցահանդեսի են ներկայացվել Salon d'Automne-ում 1905 թվականին, իսկ հաջորդ 25 տարվա ընթացքում նրա աշխատանքները ցուցադրվել են բազմաթիվ այլ կարևոր ցուցահանդեսներում, մասնավորապես Salon des Indépendants-ում և Salon Des Tuileries֊ում։
Նա նկարում էր ծաղրանկարներ երգիծական ամսագրերի համար, ինչպես նախկինում Լեհաստանում։ Փարիզում նա պետք է վաստակեր իր սեփական ապրուստը, ինչպես նաև սկսեր ուրիշ նկարչական ու պատկերազարդման գործեր։
Իմպրեսիոնիզմն ազդում էր իր հին նկարների վրա, իսկ մոտավորապես 1911 թվականից նա կուբիստական շարժման մի մասն էր կազմում։
Նրա նկարները ներկայացվել են եվրոպական մի շարք քաղաքներում և Միացյալ Նահանգներում անցկացվող ցուցահանդեսների։ Նրա առաջին ցուցահանդեսը կայացել է Փարիզում 1925 թվականին։
1913 թվականին նա ամուսնացել է Ալիս Հելիքայի հետ, ով նկարիչ էր Կրակովից։ Նրանց դուստրը՝ Մալենը, ծնվել է 1922 թվականին։
Մարկուսսին ծառայել է Ֆրանսիական արտասահմանյան լեգեոնի լեհական մի ընկերությունում 1914-1919 թթ.: Նա դարձավ Ֆրանսիայի քաղաքացի, սակայն նա իր կապերը պահպանում էր Լեհաստանի հետ։
Նա ընդհանրապես չէր խոսում իր հրեական ծագման մասին, բայց մինչ այսօր նա շատ հաճախ հիշատակվում է որպես հրեա նկարիչ։
1930 թվականից սկսած, ինչպես իր ընկեր Clément Serveau-ը՝ նա կենտրոնացել էր տպագրության և նկարազարդման վրա՝ ներառյալ Apollinaire-ի Alcool-ից, Tzara-ի Indicateur des chemins de cœur-ից, Éluard-ի Lingères légères-ից եւ Aurélia-ից ոգեշնչված աշխատանքը։ 1930-ականների վերջին Մարկուսսին համագործակցում է իսպանացի սյուրռեալիստ Խոան Միրոյի հետ և սովորեցնում նրան իր տեխնիկան։ Նա նաև դասավանդել է Académie Schlaefer- ում։
1940 թ. նացիստական զորքերի` Փարիզ ժամանելու պատճառով Մարկուսսին և Ալիսը տեղափոխվեցին Կյուսե, որտեղ նա 1941 թվականի հոկտեմբերի 22-ին մահացավ։


== Ծանոթագրություններ ==
Միքելա Ֆիջինի

Միքելա Ֆիջինի (իտալերեն՝ Michela Figini, ապրիլի 7, 1966(1966-04-07), Prato), շվեյցարացի լեռնադահուկորդուհի, օլիմպիական և աշխարհի չեմպիոն, աշխարհի կրկնակի գավաթակիր։ Լեռնադահուկային սպորտի պատմության մեջ օլիմպիական ամենաերիտասարդ չեմպիոնուհին է (Սարաևոյի Օլիմպիական խաղերում արագընթաց վայրէջքից հաղթելու պահին Միքելան 17 տարեկան և 315 օրական էր) և աշխարհի ամենաերիտասարդ գավաթակիրը (1984/1985 մրցաշրջանում հաղթանակի պահին 19 տարեկան չկար)։ 1988 թվականին՝ 21 տարեկան հասակում, Կալգարիում արժանացել է Օլիմպիական խաղերի բացման արարողությանը դրոշը կրելու պատվին։


== Մարզական կարիերա ==
Աշխարհի առաջնությանը նորամուտը կատարել է 1983 թվականի հունվարի 21-ին (Շրուսում համակցված ձևում գրավել է տասներորդ տեղը), իսկ 1983 թվականի մարտի 5-ին՝ 16 տարեկանում, առաջին անգամ բարձրացել է պատվո հարթակին (երրորդ տեղն արագընթաց վայրէջքում)։ Առաջին հաղթանակը տոնել է Մեժևում (Ֆրանսիա) 1984 թվականի հունվարի 28-ին արագընթաց վայրէջքից։ 8 մրցաշրջանում աշխարհի առաջնության փուլերում ունեցել է 26 հաղթանակ՝ մասնակցելով ընդամենը 117 մրցավազքի (հաղթանակները կազմում են 22 %-ը)։ Երկու անգամ անընդմեջ (1984 և 1985 թվականներին) ճանաչվել է Շվեյցարիայի լավագույն սպորտսմենուհի։
Վերջին անգամ աշխարհի գավաթի խաղարկությանը մասնակցել է 1990 թվականի փետրվարի 11-ին Մարիբելում (Ֆրանսիա) (գերհսկա ձևում 11-րդ տեղը)։ Կարիերան ավարտել է 1990 թվականի գարնանը՝ 24 տարեկանում, մարզիչ Յան Տիշհաուզերի հետ ունեցած կոնֆլիկտի պատճառով. վերջինս Միքելային մեղադրել էր մարզումների սխալ մեթոդների ու հավաքականի մթնոլորտի վատթարացման համար։ Այդ նույն մրցաշրջանում տարբեր պատճառներով կարիերան ավարտել են շվեյցարացի հայտնի 2 լեռնադահուկորդներ՝ աշխարհի եռակի չեմպիոն, աշխարհի կրկնակի գավաթակիր 26-ամյա Մարիա Վալլիզերը և օլիմպիական չեմպիոն, աշխարհի քառակի գավաթակիր, աշխարհի քառակի չեմպիոն Պիրմին Ցուրբրիգենը։


== Անձնական կյանք ==
Միքելա Ֆիջինին ամուսնացել է իտալացի լեռնադահուկորդ Իվանո Կոմոցիի հետ (ծնված 1962 թվականին), որը մասնակցել է 1988 թվականի Օլիմպիական խաղերին և հսկա սլալոմում գրավել 4-րդ տեղը։ Նրանք ունեն երկու երեխա։


== Հաղթանակներ աշխարհի գավաթի խաղարկությունում ==
Ընդհանուր հաշիվ (2) – 1984/85, 1987/88
Արագընթաց վայրէջք (4) – 1984/85, 1986/87, 1987/88, 1988/89
Հսկա սլալոմ – 1984/85
Սուպերհսկա – 1987/88


== Ծանոթագրություններ ==


== Արտաքին հղումներ ==
Միքելա Ֆիջինի – օլիմպիական վիճակագրությունը Sports-Reference.com կայքում (անգլ.)
Միքելա Ֆիջինի – վիճակագրությունը FIS կայքում
Ski-db.com – Միքելա Ֆիջինի։ Արդյունքներ
Անգոշ

Անգոշ (ռուս.՝ Ангош), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Կադնիխա գետի ձախ ափին՝ 3 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինիա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 13010200612115200006261
Հիդրոլոգիական ուսումնասիրությունների կոդը - 115200626
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թել-Ջիգլե

Թել-Ջիգլե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Զոտիկիանթկարի

Զոտիկիանթկարի (վրաց.՝ ზოტიკიანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 940 մետր բարձրության վրա։ Շրջկենտրոն Դուշեթից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 62 մարդ։


== Ծանոթագրություններ ==
Աբդալ (Շուշիի գավառ)

Անվան այլ կիրառումների համար տե՛ս՝ Աբդալ (այլ կիրառումներ)Աբդալ, գյուղ Արևելյան Հայաստանում, Ելիզավետպոլի նահանգի Շուշիի գավառում, Շուշի քաղաքի 20 կմ հյուսիս-արևելք։
1907 թվականին ուներ 1315 բնակիչ՝ հիմնականում ադրբեջանցիներ։ Զբաղվում էին անասնաբուծությամբ, կոլտնտեսությամբ և երկրագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նորշենի կռիվ (1901)

Նորշենի կռիվ, տեղի է ունեցել Մշո դաշտի Նորշեն գյուղում, 1901 թվականի դեկտեմբերի 22 (այլ տվյալներով՝ 23)-ին, Գևորգ Չավուշի ֆիդայիների և թուրքական զորքի միջև։ Մատնությամբ իմանալով ֆիդայիների այնտեղ գտնվելու մասին՝ թուրքական 100 հեծյալ պաշարել են գյուղը։ Ֆիդայիները թաքնվել են տներում, երբ թուրքերը մտել են գյուղի հրապարակ, դուրս գալով թաքստոցներից, շրջապատել են նրանց, սկսվել է կռիվը։ Խուճապի մատնված թուրք զինվորները, լքելով ձիերը, թաքնվել են գոմերում և պաշարվել։ Ֆիդայիները կրակ են բացել նաև թուրքերին օգնության եկած քրդերի վրա թույլ չտալով գյուղ մտնել։ Կռիվը տևել է մինչև ուշ երեկո, որից հետո ֆիդայիները, չնայած հերոսական դիմադրությանը, նահանջել են Ալվառինջ։ Թուրքերը, մտնելով գյուղ, սկսել են կոտորածն ու թալանը։
Սլուտկա (այլ կիրառումներ)

Սլուտկա, կարող է վերաբերել՝

Սլուտկա - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Սլուտկա - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Արցունքաբեր կատակերգություն

Արցունքաբեր կատակերգություն, թատերագրության ժանր, որը ծագել է 18-րդ դարում Արևմտյան Եվրոպայի երկրներում։ Կատակերգություններն արտահայտել են նորահաս բուժուական դասակարգի գաղափարախոսությունն ընդդեմ ֆեոդալական ազնվականության։ Ժանրի բնորոշ կողմը բարոյախոսական միտումներն են սրտաշարժ վերամբարձ տեսարաններով, կատակերգականի նկատմամբ զգայացունց տարրերի գերիշխանությամբ։ Բուրժուական դրամայի զարգացման առաջին շրջափուլն է՝ նախքան քաղքենիական դրաման։


== Ծանոթագրություններ ==
Սան Ռուֆո

Սան Ռուֆո  (իտալերեն՝  San Rufo), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1850 մարդ, բնակչության խտությունը կազմում է 60 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 84030, հեռախոսային կոդ՝ (+39) 0975։


== Ծանոթագրություններ ==
Սոզվանց

Սոզվանց, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մոնֆեռեր ի Կաստելբո

Մոնֆեռեր ի Կաստելբո  (իսպ.՝ Montferrer i Castellbò, բասկ.՝ Montferrer i Castellbo), քաղաք և մունիցիպալիտետ Իսպանիայում, մտնում է Լեիդա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Ալտ Ուրժել շրջանում։ Տարածքը՝ 176,7 կմ²։ Բնակչությունը՝ 1 086 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2008-09-05 at the Wayback Machine.
Datos generales
estadísticos
Անդրեա Սանտա Կրուս

Անդրեա Սանտա Կրուս (Santa Cruz) (դեկտեմբերի 5, 1801(1801-12-05), Պունո, Պերու - 1923, Սեն Նազեր), Բոլիվիայի և Պերուի պետական ու քաղաքական գործիչ, մարշալ։
Եղել է Իսպանիայի թագավորական բանակի գնդապետ։ 1820 թ. անցել է անկախության համար պայքարողների կողմը, կռվել է Խուան Սան Մարնոյի - Ս․ Բոլիվարի բանակներում։ 1829 - 1839 թթ. Բոլիվիայի պրեզիդենտն էր։ Անցկացրել է մի շարք վարչաֆինանսական ռեֆորմներ, ուժեղացրել կենտրոնական իշխանությունը։ Օգտվելով Պերուում մղվող երկպառակտչական պայքարից՝ ներխուժել է Պերու ու իրեն հռչակել Պերուի ու Բոլիվիայի կոնֆեդերացիայի (որը կազմալուծվել է Չիլիի հարձակման հետևանքով) պրոտեկտոր (1836—39)։ 1843 թվականին Սանտա Կրուսը փորձել է վերստին գրավել իշխանությունը Բոլիվիայում, սակայն պարտվել է և վտարանդվել Ֆրանսիա։


== Ծանոթագրություններ ==
Կասր (Վանի գավառ)

Անվան այլ կիրառումների համար տե՛ս՝ Կասր (այլ կիրառումներ)Կասր, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(8584) 1997 AN22

(8584) 1997 AN22, աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 11-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 3,022208 ա. մ., առավելագույնը մոտենում է 2,7819 ա. մ. հեռավորության վրա և հեռանում 3,2625 ա. մ.։ Արեգակի շուրջ մեկ ամբողջական պտույտ է կատարում 1919,04 երկրային օրվա ընթացքում, իր ուղեծրով շարժվելով միջինում 0,187593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8584) 1997 AN22 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պելեսյոլ

Պելեսյոլ (ռուս.՝ Пелесъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իդժիդ Տերեխևեյ գետի ձախ ափին՝ 19 կմ հեռավորության վրա։ Գետի երկարությունը կազմում է 31 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000065140
Կոդը ըստ հիդրոլոգիական հետազոտության (ՌԴ) — 103006514
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռոջեր Էբերթ

Ռոջեր Ժոզեֆ Էբերթ (անգլ.՝ Roger Joseph Ebert [ˈiːbərt], հունիսի 18, 1942(1942-06-18), Ուրբանա, Իլինոյս, ԱՄՆ - ապրիլի 4, 2013(2013-04-04)[…], Չիկագո), ամերիկացի կինոքննադատ և հաղորդավար։ Պուլիցերյան մրցանակի դափնեկիր է։ Ավելի քան 15 գրքերի հեղինակ։


== Կենսագրություն ==

Ռոջեր Էբերթը ծնվել է 1942 թվականի հունիսի 18-ին, ԱՄՆ-ի Իլինոյս նահանգի Էրբանե քաղաքում՝ հաշվապահի և էլեկտրատեխնիկ Վալտերի Էբերթի ընտանիքում։ Իր պրոֆեսիոնալ կարիերան որպես կինոքննադատ Ռոջերը սկսել է 1967 թվականից, երբ աշխատում էր «Chicago Sun-Times» թերթում։ 1969 թվականին, «Կենդանի մեռյալների գիշեր» ֆիլմի համար իր գրած գրախոսությունը հրապարալվել է ամերիկյան ամենահայտնի ամսագրերից «Reader's Digest»-ում։
1976 թվականին Ռոջերը և Ջին Սիսքելը Չիկագոյում սկսեցին հաղորդել «Sneak Previews» հեռուստաշոուն։ 1978 թվականից շոուն հեռարձակվում է ազգային մասշտաբով։ 1982 թվականից նրանք սկսում են հաղորդել «At the Movies» շոուն, իսկ ավելի ուշ՝ «Siskel & Ebert & The Movies» շոուն։ 1999 թվականին՝ Սիսքելի մահվանից հետո, շոուն հեռարձակվում է «Roger Ebert & the Movies» անվան տակ, իսկ 2000 թվականից՝ Ռիչարդ Ռոուպերի գալուց հետո, հեռարձակվում է «Ebert & Roeper» անվան տակ։
Էբերթը DVD-ով հրապարակել է աուդիոմեկնաբանություններ «Քաղաքացի Քեյնը», «Կասաբլանկա», «Խավար քաղաքը», «Լողացող խոտ» ֆիլմերի մասին։ Նա գրել է «Տիկնիկների հովտի սահմաններից դուրս» ֆիլմի սցենարը։
«Օսկար» կինոմրցանակի հանձնման օրը Ռոջերը և Ռոուպերը ավանդաբար հատնվեցին «An Evening at the Academy Awards: The Arrivals» և «An Evening at the Academy Awards: the Winners» շոուներում, որոնք տեղի էին ունենում մրցանակաբաշխությունից հետո։
2005 թվականին Հոլիվուդյան փառքի ծառուղում ստացել է աստղ, որի արարողությանը ներկա է գտնվել Ռոջերի սիրելի ռեժիսոր Վեներ Հերցոգը։ Forbes ամսագիրը 2007 թվականին Էբերտին ճանաչել է ժամանակակից աշխարհի ամենաազդեցիկ ամերիկացի կինոքննադատը։


== Անձնական կյանք ==
1992 թվականին, Էբերթը, 50 տարեկան հասակում ամուսանցել է Չեզ Հեմմել-Սմիթի հետ։ Իր հուշերում նա գրել է, որ երբեք չէր ամուսնանա մինչ իր մոր մահանալը, քանի որ վախենում էր հիասթափեցնել նրան։
Ռոջերը «Անանուն հարբեցողներ» հասարակության անդամ է, և թողել է խմելը միայն 1979 թվականին։ Այս թեմայով նա մի քանի գրառում է գրել իր բլոգում։ Էբերթը լավ հարաբերությունների մեջ էր ամերիկուհի հայտնի դերասան Օփրա Ուինֆրիի հետ, ով պնդում է, որ հենց ինքն է համոզել է նրան սկսել «Օփրա Ուինֆրիի շոու» հաղորդումը։ Ռոջերի մտերիմ ընկերն էր քննադատ և պատմաբան Լեոնարդ Մալտինը։


== Ծանոթագրություններ ==


== Արտաքին հղումներ ==
http://www.rogerebert.com/ Ռոջեր Էբերթ. պաշտոնական կայք
Roger Ebert's critic page at Rotten Tomatoes
Roger Ebert filmography at Rotten Tomatoes
Roger Ebert Internet Movie Database կայքում
Ռոջեր Էբերթ TED-ում
Բուգենյուզի համայնք

Բուգենյուզի համայնք (Ֆրանսերեն՝ Commune de Bugenyuzi), մեկն է Բուրունդիի Հանրապետության 117 համայնքներից։ Մտնում է Կարուզի շրջանի մեջ՝ որպես համայնք։ Այն Կարուզի շրջանի յոթ համայնքներից մեկն է։


== Աղբյուրներ ==
Hyatt Regency Ekaterinburg

Hyatt Regency Ekaterinburg, հինգաստղանի հյուրանոց Ռուսաստանի Դաշնության Եկատերինբուրգ քաղաքում։ Մտնում է Եկատերինբուրգ Սիթի գործարար թաղամասի շենքերի լայնածավալ նախագծի կազմի մեջ։
Հասցեն՝ ք. Եկատերինբուրգ, Բորիս Ելցինի փողոց, 8։


== Պատմություն ==
Հյուրանոցը բացվել է 2009 թվականի մայիսի 21-ին։ Միջոցառմանը մասնակցել են Սվերդլովսկի մարզի նահանգապետ Էդուարդ Ռոսելը, Եկատերինբուրգի քաղաքապետ Արկադի Չեռնեցկին, Ռուսաստանի արդյունաբերողների և գործարարների միության նախագահ Ալեքսանդր Շոխինը։
Քաղաքապետը, որը համակարգել է հյուրանոցի նախագիծը նախագծումից մինչև շինարարությոն ավարտ, վստահ է, որ Hyatt Regency Ekaterinburg-ի շենքը հոյակապ է ներգծվել Ուրալի մայրաքաղաքի կենտրոնի ճարտարապետական կերպարի մեջ։


== Նկարագրություն ==
Տեղակայված է 20-հարկանի շենքում, ունի 296 համար, որոնցից 56-ը՝ լյուքս դասի, մի քանի ռեստորաններ և բարեր, ֆիթնես-կենտրոն, սպա-համալիր, մի քանի ճաշկերույթի դահլիճ, կոնգրես-հոլ։ Շենքի բարձրությունը 83 մետր է։ Հյուրանոցի ստորգետնյա ավտոկայանատեղը նախատեսված է 130 մեքենայի համար։ Օբյեկտի ընդհանուր մակերեսը 33 հազար քառակուսի մետր է։


== Հետաքրքրաշարժ փաստեր ==
Առաջին հինգաստղանի հյուրանոցն է Ուրալում։
Hyatt ցանցի երկրորդ հյուրանոցն է Ռուսաստանում։
Hyatt Regency տեսակի առաջին հյուրանոցն է Ռուսաստանում։
Hyatt Regency Ekaterinburg-ի բացումը հարմարեցվել է Շանհայի համագործակցության կազմակերպության (ՇՀԿ) մասնակից երկրների գագաթաժողովի անցկացման հետ, որը տեղի է ունեցել Եկատերինբուրգում 2009 թվականի հունիսին։ ՇՀԿ-ի վեց անդամ-պետությունների՝ Ղրղզստանի, Չինաստանի, Ուզբեկստանի, Ղազախստանի, Տաջիկստանի և Ռուսաստանի ղեկավարները ամենամյա բարձր մակարդակի հանդիպման անցկացման ժամանակ կանգ են առել այս հյուրանոցում։
2009 թվականի մայիսի 14-16-ին հյուրանոցում տեղի է ունեցել Ռուսական տնտեսական XIII համաժողովը, որին մասնակցել են 800 տնտեսագետներ և քաղաքական գործիչներ Ռուսաստանից և Եվրոպայից։


== Ծանոթագրություններ ==


== Հղումներ ==
Официальный сайт Hyatt Regency Ekaterinburg Archived 2020-08-04 at the Wayback Machine.
Hyatt Regency Ekaterinburg на форуме SkyscraperCity.com
Arrows A20

Բոլիդ Arrows A20 (անգլ.՝ Arrows A20), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1999 թվականի մրցարշավին մասնակցելու համար։


== Ծանոթագրություններ ==
Ճակնդեղահավաք կոմբայն

Ճակնդեղահավաք կոմբայն, շաքարի, ճակնդեղի բերքը հավաքող մեքենա, հողից հանում է արմատները (պալարները), կտրում փրերը, դրանք զետեղում բունկերի մեջ, կամ արմատները բարձում կողքից ընթացող մեքենայի թափքի, իսկ փրերը՝ տրակտորային բեռնասայլակի վրա։ Կոմբայնները հանում են արմատները և ապա մեքենայի վրա կտրում փրերը, կամ կտրում են փրերը ու հողից հանում արմատները։
Ճակնդեղահավաք կոմբայններն ունեն փրակտրիչներ, փրերը ընդունող փոխարկիչ, սկավառակաձև հողափոր հարմարանք, արմատամաքրիչներ, փրերի և արմատների ամբարձիչ-փոխադրիչներ (էլևատորներ), փրերի բունկեր, ավտոմատ և ձեռքի կանոնավորիչ։
Դեղին (Սյունիքի մարզ)

Անվան այլ կիրառումների համար տե՛ս՝ Դեղին (այլ կիրառումներ)Դեղին, լեռնագագաթ Հայաստանի Սյունիքի մարզում, Զանգեզուրի լեռներում, Արևիս գյուղից 2 կմ հյուսիս-արևելք։ Բարձրություն 2552 մ։


== Ծանոթագրություններ ==
Սեն Մեդար (Շարանտի գավառ)

Սեն Մեդար (ֆր.՝ Saint-Médard), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 261 մարդ, բնակչության խտությունը` 31.67 մարդ/կմ²։ Բնակավայրը զբաղեցնում է 8.24 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 28 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 191 աշխատունակ (15-64 տարեկան) բնակիչ, որոնցից ակտիվ էին 144-ը, իսկ ոչ ակտիվները` 47։ Ակտիվության ցուցանիշը կազմում է 75,4 %։ 144 աշխատունակ մարդկանցից աշխատել է 128 անձ (67 տղամարդ և 61 կին)։ Գործազուրկ են եղել 16 անձ (7 տղամարդ և 9 կին)։ 47 անաշխատունակներից 9-ը եղել են աշակերտներ կամ ուսանողներ, 24-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օկիչոբի շրջան (Ֆլորիդա)

Օկիչոբի շրջան (անգլ.՝ Okeechobee County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.005 կմ² է, բնակչությունը՝ 39.996 մարդ (2010 թ. տվյալներով)։ Շրջկենտրոնն է Օկիչոբի բնակավայրը։ Կազմավորվել է 1917 թ.։
Բարակաձոր (այլ կիրառումներ)

Բարակաձոր, կարող է վերաբերել՝

Բարակաձոր - ձմեռանոց Հայաստանի Ալավերդու(Թումանյանի) շրջանում
Բարակաձոր - ձոր պատմական Մոկք նահանգում, Խիզան գավառում
Մ.թ.ա. 758


== Դեպքեր ==


== Ծնունդներ ==


== Մահեր ==
Դերտկա (գյուղ, Ռոմանովսկի շրջան)

Անվան այլ կիրառումների համար տե՛ս՝ ԴերտկաԴերտկա (ուկրաիներեն՝ Дертка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1917 թվականին։
2001 թվականի տվյալներով Դերտկա գյուղում բնակվում էր 359 մարդ։ Բնակավայրը զբաղեցնում է 1205 կմ² տարածք։ Բնակչության խտությունը կազմում էր 297,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորովսկոե (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ՎորովսկոեՎորովսկոե (ուկրաիներեն՝ Воровське), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Վորովսկոե գյուղում բնակվում էր 139 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարանտոն Բյունի

Բարանտոն Բյունի (ֆր.՝ Barenton-Bugny), համայնք Ֆրանսիայի Պիկարդիա մարզի Էնա գավառում։ Մտնում է Մարլ կանտոնի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02046։


== Բնակչություն ==
Համայնքի բնակչությունը 2010 թվականին կազմում էր 589 մարդ։


== Տնտեսություն ==
2010 թվականի տվյալներով՝ աշխատունակ տարիքի 381 մարդկանցից (15-64 տարեկան) 287-ը տնտեսապես ակտիվ էին, 94-ը՝ ոչ ակտիվ (ակտիվության ցուցանիշը՝ 75,3 %, 1999 թվականին եղել է 72,4 %)։ 287 աշխատունակ բնակիչներից 266-ը աշխատում էին (140 տղամարդ և 126 կին), անաշխատանք էին 21-ը (10 տղամարդ և 11 կին)։
94 անգործունակ մարդկանցից 26-ը աշակերտներ կամ ուսանողներ էին, 36-ը՝ թոշակառու, 32-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բարանտոն Բյունի (ֆր.)
Սպունգներ

Սպունգներ (լատ.՝ Porifera կամ Spongia), բազմաբջիջ անողնաշարավոր կենդանիների պարզագույն տիպ է։ Ներկայումս հայտնի է սպունգների շուրջ 5000 տեսակ՝ տարածված գլխավորապես ծովերում և օվկիանոսներում։ Ունի 4 դաս՝ կրային սպունգներ, կորալյան սպունգներ, ապակյա սպունգներ և սովորական սպունգներ։ Մարմնի բարձրությունը մի քանի մմ-ից մինչև 1.5 մ է։ Ջրային, նստակյաց կենսակերպի կենդանիներ են։
Տիպիկ սպունգները ունեն գլանի կամ գավաթի ձև։ Մակերևույթին կան բազմաթիվ ծակոտիկներ, որոնք հաղորդակցվում են մարմնի պատերում գտնվող խողովակների հետ։ Իսկական հյուսվածքներ և օրգաններ չունեն։ Երկշերտ են։ Բջիջների արտաքին շերտը կազմված է տափակ էպիթելից, ներքինը՝ հատուկ մտրակաօձիքավոր (խոանոցիտներ) բջիջներից։ Ներքին շերտում կան նաև բջիջներ, որոնք կարողանում են կեղծ ոտիկների միջոցով որսալ օրգանական մնացորդներն ու մարսել։ Շերտերի միջև գտնվում է դոնդողանման, ոչ բջջային մեզոգլեան։
Համարյա բոլոր սպունգները ունեն սիլիկահողային, կրային ասեղներից կամ սպիտակուցային թելիկներից կազմված կմախքային գոյացություններ։ Խոանոցիտների մտրակների համաձայնեցված շարժումների շնորհիվ ջուրը մտնում է սպունգների ծակոտկիները և անցնելով խողովակների համակարգով դուրս է գալիս։ Ջրի հետ թափանցում են սննդի մասնիկները (դետրիտ, նախակենդանիներ, բակտերիաներ և այլն) և դուրս գալիս նյութափոխանակության արգասիքները։
Սպունգները նյարդային բջիջներ չունեն և արտաքին գրգիռներին թույլ են արձագանքում։ Սպունգների մեծամասնությունը ապրում է գաղութներով։ Բողբոջման հետևանքով առաջացած օրգանիզմները սովորաբար չեն անջատվում և աստիճանաբար գոյանում են մեծ քանակությամբ անհատներից կազմված, տարբեր ձևի խոշոր գաղութներ։
Սովորաբար հերմաֆրոդիտ են։ Բազմանում են սեռական և անսեռ եղանակներով։ Գործնական նշանակությունը չնչին է։ Որոշ տեսակներ օգտագործվում են տեխնիկական, բժշկական և կոսմետիկական նպատակներով։


== Ծանոթագրություններ ==
Էլֆական լեզուներ

Էլֆական լեզուները ստեղծվել են Ջոն Թոլքինի կողմից՝ իր ստեղծած Միջերկրի էլֆերի համար։ Թոլքինը, լինելով բանասեր, մեծ ժամանակ ու ջանք է ծախսել՝ ստեղծելու համար այդ արհեստական լեզուները։ Հետաքրքրական է, որ հենց էլֆական լեզուներն են հիմք հանդիսացել Թոլքինի աշխարհահռչակ վիպերգության համար։ Թոլքինը նաև ստեղծել է գրային համակարգեր էլֆական լեզուների համար՝ սարատի, տենգվար, Քիրթհ։


== Ներքին պատմություն ==
Թոլքինը հավաստիացնում է, որ էլֆական լեզուները իրենցից ներկայացնում են տարբեր լեզուների ու բարբառների միասնական լեզվաընտանիք։ Ստորև ներկայացված են էլֆական լեզուները՝ առաջացման հերթականությամբ և լեզվախմբերով։

Քուենդերին- բոլոր էլֆերի նախալեզուն, ովքեր վալարի կողմից բնակեցվեցին Միջնաշխարհում։ Բոլոր էլֆական լեզուները քուենդերինի հետնորդներն են։
Ավարին- երկրորդ ու երրորդ ցեղերի էլֆերի լեզուն, որոնք հրաժարվեցին գնալ Վալինոր։ Ավարինը վերաճել է վեց ավարին լեզուների։
Միացյալ Էլդարին- այն երեք էլֆական ցեղերի լեզուն, որոնք ճամփա բռնեցին դեպի Վալինոր։ Այն վերաճել է հետեւյալ լեզուներին՝
Քուենյա- Էլդամարի բնակիչ էլֆերի լեզուն, որը ունի երկու գրական լեզու․
Վանյարին քուենյա- առաջին էլդարական ցեղի էլֆերի լեզուն
Նոլդորին քուենյա- նոլդորների՝ երկրորդ էլդարական ցեղի էլֆերի լեզուն
Թելերին- թելերի ցեղի էլֆերի լեզուն, որոնք ապրում էին Տոլ Էրեսեայում եւ Ալքուոնդեում
Նանդորին- երրորդ էլդարական ցեղի՝ թելերիների մի ճյուղի՝ նանդորների լեզուն։
Սինդարին- սինդարների լեզուն, ովքեր առանձնացել են էլդարների երրորդ ցեղից ու բնակվել Բելերիանդում։ Այն ունի հետևյալ բարբառները․
Դորիաթին
Ֆալաթրին
Հյուսիսային սինդարին
Նոլդորին սինդարին


== Ծանոթագրություններ ==
Լիլաստվեռե

Լիլաստվեռե (էստ․՝ Lilastvere), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հովսեփ Աթաբեկյանց

Հովսեփ Ներսեսի Աթաբեկյանց (հոկտեմբերի 20, 1871(1871-10-20), Դաղ Քասաման, Ղազախի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - 1916, Կարս, Կարսի մարզ, Կովկասյան երկրամաս, Ռուսական կայսրություն), հայ հրապարակախոս, թարգմանիչ, սոցիալ-դեմոկրատ։ Մասնագիտությամբ՝ գյուղատնտես։
Հայտնի բժիշկ Ալեքսանդր Աթաբեկյանի հորեղբոր որդին է։


== Կենսագրություն ==
Թիֆլիսում ավարտել է գիմնազիա, ապա սովորել Սանկտ Պետերբուրգի համալսարանում և Հոհենհայմի (Գերմանիա) գյուղատնտեսական ակադեմիայում։ Գերմանիայում ուսումնառության տարիներին ծանոթացել է գիտական սոցիալիզմի ուսմունքին, կապեր հաստատել Կ. Կաուցկու, Կլարա Ցետկինի, Հ. Պարվուսի հետ, նրանց մասնակցությամբ կազմել Թուրքիայում հայկական ջարդերը դատապարտող կոչեր, որոնք տպագրվել են գերմանական և ավստրիական մամուլում։ Աթաբեկյանցի ղեկավարությամբ բնագրից առաջին անգամ հայերեն է թարգմանվել Ֆրիդրիխ Էնգելսի «Սոցիալիզմի զարգացումն ուտոպիայից դեպի գիտություն» աշխատությունը, որը հրատարակվել է 1894 թ.-ին, «Գիտական սոցիալիզմ» խորագրով։ Նույն թվականին նրա մասնակցությամբ թարգմանվել է Կ. Մարքսի ու Ֆ. Էնգելսի «Կոմունիստական կուսակցության մանիֆեստը»։
Աթաբեկյանցը նամակով դիմել Է (1894 թ.-ի նոյեմբերի 1-ին) Ֆրիդրիխ Էնգելսին՝ «Մանիֆեստի» հայերեն հրատարակության համար առաջաբան գրելու խնդրանքով, որը, սակայն Ֆ. էնգելսը մերժել է՝ պատճառաբանելով, որ չի կարող գրել մի գրքի նախաբան, որի լեզուն իրեն անծանոթ է։ Հիշյալ նամակում Աթաբեկյանցը էնգելսին հաղորդել է տեղեկություններ հայոց պատմության, հայ ժողովրդի ազգային-ազատագրական շարժումների մասին։ 1904 թ.-ին վերադարձել է Հայաստան։ Հեռանալով սոցիալ-դեմոկրատներից ընտրվել է (Կարսի կայազորի կողմից) 2-րդ Պետական դումայի անդամ, հարել նրա սահմանադրական-դեմոկրատական (կադետական) ֆրակցիային։ Հետագա տարիներին Հայաստանում զբաղվել է գյուղատնտեսությամբ։


== Մահը ==
1916 թվականի հունվարի 15-ին անհայտ պատճառներով իքնասպան է լինում Կարս քաղաքում։


== Գրականություն ==
Եղիազարյան Ա., Հովսեփ Աթաբեկյան, «ՊԲՀ», 1959, № 2-3
Иоаннисян А. Г., Письмо Иосифа Атабекянца Ф. Энгельсу по поводу перевода на армянский язык «Коммунистического манифеста»


== Ծանոթագրություններ ==
Զավորովո (այլ կիրառումներ)

Զավորովո, կարող է վերաբերել՝

Զավորովո - գյուղ Ռուսաստանի Մոսկվայի մարզի Ռամենսկի շրջանի կազմում։
Զավորովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Չեխովի առափ (Տագանրոգ)

Չեխովի առափ (ռուս.՝ Чеховская набережная), նոր առափ ՌԴ Ռոստովի մարզի Տագանրոգ քաղաքում, որը կառուցվել է 2010 թվականին։


== Աշխարհագրություն ==
Առափը գտնվում է Տագանրոգի ծոցի ափին` Տագանրոգի մետալուրգիական գործարանի Անդրեևի ծովախորշի և Բաբուշկինի փողոցում գտնվող «Հավերժ փառք ընկած հերոսներին» հուշարձանի շրջանի միջև։ Առափում, «Տոպոլ» պչոֆիլակտորիումի և «Պրիազովիե» հյուրանոցի միջև, գտնվում է Մեծ Չերեպախայի գետաբերանը։ Երկարությունը 1030 մետր է։


== Պատմություն ==
Չեխովի առափը կառուցվել է 2010 թվականին Տագանրոգի մետալուրգիական գործարանի ջանքերով։
Պետրոս Մեծի ժամանակներում ՝ ապագա Չեխովի առափի շրջանում, Մեծ Չերեպախայի գետաբերանում կառուցվել է եռաբաստիոն «Կրիա» ամրոցը։ XX դարում այդ ամրոցի տարածքը կլանեցին Տագանրոգի մետալուրգիական գործարանի խարամաշեղջերը։ 
Մինչև Չեխովի առափի կառուցումը այս առափնյա շերտի հատվածում տեղակայված էին միայն ափն ամրապնդող և հակասողանքային կառույցներ։
Չեխովի առափի տարածքը պետք է գտնվի Տագանրոգի վարչակազմի կապիտալ շինարարության վարչության տնտեսական կառավարման ներքո։ Սակայն 2015 թվականի մարտի դրությամբ, ըստ Տագանրոգի գույքի կառավարման կոմիտեի, առափն այդ վարչության կառավարման ներքո դեռ չէր անցել։


== Առափում գտնվում են ==
«Բալենու այգին» հուշարձան (քանդակագործ` Դմիտրի Լինդին, 2009)
«Պրիազովիե» հյուրանոց


== Հղումներ ==
Чеховская набережная на сайте «Виртуальный Таганрог» Archived 2017-02-05 at the Wayback Machine.
Другая набережная в Таганроге


== Ծանոթագրություններ ==
Ծաղկուտ

Անվան այլ կիրառումների համար տե՛ս՝ Ծաղկուտ (այլ կիրառումներ)Ծաղկուտ (նախկին անվանումը` Գյուլլիջա),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից 45 կմ հյուսիս-արևմուտք, Արփի լճի հյուսիսարևելյան ափին։ Հարևան Լորասար գյուղի հետ կազմում էր Ծաղկուտ համայնքը։
Ծաղկուտ է վերանվանվել 1991 թ.-ի օգոստոսի 8-ին։


== Բնակչություն ==
Ըստ ՀՀ 2011 թ. մարդահամարի արդյունքների` Ծաղկուտի մշտական բնակչությունը կազմել է 181, առկա բնակչությունը` 147 մարդ։ Նախկինում բնակեցված է եղել ադրբեջանցիներով։
Ծաղկուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և դաշտավարությամբ։


== Պատմամշակութային կառույցներ ==
Ծաղկուտում կա մի սրբատեղի “Աղոթաքար” անունով, իսկ 2 կմ արևելք կան “Սևբերդ” և Լոռուքար ամրոցների ավերակներ։


== Տես նաև ==
Ծաղկուտի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Նորվեգիայի հեռարձակող ընկերություն

Նորվեգիայի հեռարձակող ընկերություն (նորվ.՝ Norsk Rikskringkasting), նորվեգական պետական-հասարակական ռադիոհեռուստահեռարձակող ընկերություն։


== Պատմություն ==
1925 թվականին ստեղծվել է մասնավոր «Հեռարձակող կայան» ռադիոընկերությունը (Kringkastningselskape): 1933 թվականին վերջինիս հիման վրա ստեղծվել է պետական ռադիոընկերությունը (NRK)՝ հեռարձակելով միջին և հեռավոր հաճախականություններում համանուն ռադիոհաղորդում։ 1954 թվականին NRK-ն սկսեց հեռարձակել համանուն հեռուստահաղորդում։
Մինչև 1975 թվականը ունեցել է ռադիոհեռուստահաղորդումների թողարկման մոնոպոլ արտոնագիր Նորվեգիայում։ Երկրորդ համաշխարհային պատերազմի ընթացքում հեռարձակել է ֆաշիստագերմանական զորքերը օգտագործել են այն քարոզչական նյութեր տարածելու համար դեպի Շոտլանդիա, Իռլանդիա և Սկանդինավիայի երկրներ երկրներ։ Նորվեգական հեռարձակման կայանների որակը մյուսների համեմատ ավելի բարձր էր, այդ իսկ պատճառով ֆաշիստները օգտագործում էին վերջինները։ 1984 թվականին NRK ուլտրակարճ հաճախականությամբ հեռարձակեց իր երկրորդ ռադիոալիքը՝ NRK Programma 2-ը։ NRK ռադիոալիքը սկսեց կոչվել NRK Programma 1: 1992 թվականին NRK-ն զրկվեց հեռուստատեսության մոնոպոլիայից, և սկսեց գործել նաև TV 2 մասնավոր հեռուստաալիքը։ 1993 թվականին NRK-ն սկսեց հեռարձակել 3-րդ ռադիոալիքը՝ NRK Programma 3-ը, իսկ 1996 թվականից՝ երկրորդ հեռուստաալիքը՝ NRK 2:


== Լրատվամիջոցներ ==


=== Հեռուստաալիքներ ===
NRK1
NRK2
NRK3 / NRK SuperՀեռուստաալիքները հասանելի են թվային, անալոգային,կաբելային, սպուտնիկային տիրույթներում։


=== Ռադիոալիքներ ===
NRK P1 - ունի տարածաշրջանային հեռարձակման իրավունք
NRK Hedmark og Oppland
NRK Hordaland
NRK Møre og Romsdal
NRK Nordland
NRK Rogaland
NRK Sogn og Fjordane
NRK Sørlandet
NRK Troms og Finnmark
NRK Trøndelag
NRK Østafjells
NRK Østfold
NRK Østlandssendingen
NRK P2 - մշակութային
NRK P3 - երիտասարդական
NRK mP3Հասանելի են թվային, անալոգային, կաբելային, սպուտնիկային և ինտերնետ տիրույթներում:)


=== Թվային մոդիֆիկացված ռադիոհերարձակումներ ===
NRK Alltid nyheter - տեղեկատվական ռադիո
NRK Folkemusikk
NRK Jazz
NRK Sport
NRK Super
NRK P3 Urørt
NRK Sámi Radio
NRK P13
NRK Klassisk
NRK P1+


== Կառավարում և կառուցվածք ==
NRK-ի ղեկավարումը իրականացվում է NRK-ի տնօրենների խորհուրդը (NRKs styre) և հեռարձակման ղեկավարը (kringkastingssjefer): Հսկողությունը իրականացնում է խորհրդարանի կողմից նշանակված հանձնաժողովը։ Ընկերությունը հանդիսանում է Եվրոպական հեռարձակողների միության հիմնադիրներից մեկը։
Հեռարձակումը հիմնականում կատարվում է նորվեգերենով։ Կան ազգային փոքրամասնությունների լեզուներով հեռարձակումներ։


== Ծանոթագրություններ ==
Սոժոն (կանտոն)

Անվան այլ կիրառումների համար տե՛ս՝ Սոժոն (այլ կիրառումներ)Սոժոն (ֆր.՝ Saujon), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սենտ օկրուգի մեջ։ Համաձայն 2006 թվականի մարդահամարի կանտոնի բնակչությունը 17289 մարդ էր։Կանտոնի համարը 1736 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Չուպիր

Չուպիր (ռուս.՝ Чупыр), գետ Ռուսաստանում, հոսում է Արխանգելսկի մարզում։ Գետաբերանը տեղակայված է առանց անվանման №2284 գետի վրա։ Գետի երկարությունը 30 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000022859
Հիդրոլոգիական ուսումնասիրությունների կոդը - 103002285
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆրիդրիխ Պաուլյուս

Ֆրիդրիխ Վիլհելմ Էռնստ Պաուլյուս  (գերմ.՝ Friedrich Wilhelm Ernst Paulus, սեպտեմբերի 23, 1890(1890-09-23) կամ սեպտեմբերի 21, 1890(1890-09-21), Guxhagen, Շվալմ Էդեր, Կասելի ադմինիստրատիվ օկրուգ, Հեսսեն, Գերմանիա - փետրվարի 1, 1957(1957-02-01)[…], Դրեզդեն, Արևելյան Գերմանիա), գերմանացի գեներալ-ֆելդմարշալ (1943)։ 
Բանակում ծառայել է 1910 թվականից։ Մասնակցել է Առաջին համաշխարհային պատերազմին (1914-1918), ապա աշխատել ռայխսվերում (զինված ուժերում)։
1935-1939 թվականներին եղել է տանկային զորքերի շտաբի պետ, երկրորդ համաշխարհային պատերազմի (1939-1945) սկզբին, Լեհաստանի դեմ ագրեսիայի ժամանակ, եղել է 4-րդ բանակի, 1940 թվականին Ֆրանսիայի դեմ գործողություններում՝ 6-րդ բանակի շտաբի պետ։
Եղել է Բարբարոսա պլանի գլխավոր կազմողներից։ 1942 թվականին հունվարից 6-րդ բանակի հրամանատարն էր Արևելյան ռազմաճակատում (խորհրդային պատմագիտությունում՝ «Հայրենական մեծ պատերազմ») և գլխավորում էր Ստալինգրադի վրա ընդհանուր հարձակումը։
Ատալինգրադի մոտ խորհրդային զորքերի կողմից բանակը շրջապատման մեջ ընկնելով՝ առաջարկել է շրջապատումից դուրս գալու պլան, որը Հիտլերը մերժել է։ 1943 թվականին հունվարի 31-ին իր բանակի մի մասով գերի է հանձնվել։ Խորհրդային գերության մեջ 1944 թվականին մտել է գերմանացի սպաների հակաֆաշիստական միության, ապա՝ Ազատ Գերմանիայի ազգային կոմիտեի մեջ։ Պատերազմի գլխավոր հանցագործների դեմ Նյուրնբերգյան դատավարության ժամանակ հանդես է եկել որպես մեղադրող կողմի վկա։ 1953 թվականից ապրել է Արևելյան Գերմանիայում (ԳԴՀ)։


== Գրականություն ==
Штейдле Л От Волги до Веймара: Мемуары немецкого полковника, командира полка 6-й армии Паулюса / Луитпольд Штейдле; Пер. с нем. Н. М. Гнединой и М. П. Соколова; Под ред. З. С. Шейниса; Предисл. Н. Н. Берникова. — М.: Прогресс, 1973. — 424 с. (в пер.)
Полторак А. И. Нюрнбергский эпилог. — Воениздат, 1969.
Пикуль В. С. Барбаросса (Площадь павших борцов). — Голос, 1996. — 624 с.
Гордиенко А. Н. Командиры Второй мировой войны. Т. 2., Мн., 1997. — ISBN 985-437-627-3
Чукарев А. Г., Слепцов Е. Я. Опередивший время. — М.: НЭИ «Академическая мысль», 2008.


== Ծանոթագրություններ ==
Հառյուկյուլա

Հառյուկյուլա (էստ․՝ Harjuküla), գյուղ Էստոնիայի Վիրումաա նահանգի Վառստու շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ճանճիկե (Երզնկայի գավառ)

Ճանճիկե, գյուղ Արևմտյան Հայաստանում, Էրզրումի վիլայեթի Երզնկայի գավառում։ Մտնում է Բոլոմորի գյուղախմբի մեջ։ Գտնվում է Բոլոմոր գյուղաքաղաքից հարավ-արևմուտք։
Գյուղի միջով անցնում է Գոմու ջուր գետակը։
Գյուղը պատկանել է Չարչարանաց վանքին։


== Բնակչություն ==
XX դարի սկզբին ուներ 60 տուն` 360 բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լուի-Էռնեստ Բառիա

Լուի-Էռնեստ Բառիա (ֆր.՝ Louis-Ernest Barrias, ապրիլի 13, 1841(1841-04-13)[…], Փարիզ - փետրվարի 4, 1905(1905-02-04)[…], Փարիզի 17-րդ շրջան, Փարիզ), ֆրանսիացի քանդակագործ, Beaux Arts դպրոցի ներկայացուցիչ։


== Կենսագրություն ==
Լուի-Էռնեստ Բառիան ծնվել է 1841 թվականի ապրիլի 13-ին Փարիզում։ Նրա հայրը՝ Ֆելիքս Բառիան,եղել է նկարիչ-խեցեգործ, իսկ եղբայրը՝ Ֆելիքս-Ժոզեֆ Բառիան  արդեն հայտնի նկարիչ էր։ Լուի Էռնեստը նույնպես սկսել է որպես բնանկարիչ, սովորել է Լեոն Կոնիեի մոտ, իսկ հետո զբաղվել է քանդակագործությամբ Պիեռ-Ժյուլ Կավալյեի ղեկավարությամբ։ 1858 թվականին ընդունվել է Փարիզի Արվեստի Բարձրագույն դպրոցը, որտեղ նրա ուսուցիչն է եղել Փրանսուա Ժոֆրուան։ 1865 թվականին Բարրիան շահում է Փրանսիական ակադեմիայի հռոմեական պարգև և ուղևորվում է դեպի Հռոմ։ Բարրիան մասնակցություն է ունեցել փարիզյան օպերայի ձևավորմանը։ Նրա գործերը հիմնականում եղել են մարմարից, իսկ իր ռոմանտիկ ճաշակի համար պարտական է Ժան-Բատիստ Կարպոյին։ 
Նրա աշակերտներն են եղել՝ Խոսեպ Կլարան, Չարլզ Դեսպիուն, Անրի Բուշարը և Վիկտոր Սեգոֆֆին։


== Գործեր ==

		
		
		
		
		


== Ծանոթագրություններ ==